ΕΛΛΗΝΙΚΗ ΔΗΜΟΚΡΑΤΙΑ                        
ΝΟΜΟΣ ΗΡΑΚΛΕΙΟΥ
ΔΗΜΟΣ ΗΡΑΚΛΕΙΟΥ                           Προμήθεια μικρού γερανοφόρου  
Δ/ΝΣΗ ΚΑΘΑΡΙΟΤΗΤΑΣ ΑΝΑΚΥΚΛΩΣΗΣ   φορτηγού 2,5-3 τόνων μικτού
ΤΜΗΜΑ ΜΕΛΕΤΩΝ ΠΡΟΓΡΑΜΜΑΤΙΣΜΟΥ   φορτίου.	

                      

 ΓΕΝΙΚΗ ΣΥΓΓΡΑΦΗ ΥΠΟΧΡΕΩΣΕΩΝ

ΑΡΘΡΟ 10
Αντικείμενο της Γενικής Συγγραφής Υποχρεώσεων (Σ.Υ).
	Το τεύχος της Γ.Σ.Υ περιλαμβάνει τους ειδικούς όρους, σύμφωνα με τους οποίους και σε συνδυασμό προς τους υπόλοιπους όρους των συμβατικών τευχών, πρόκειται να γίνει η προμήθεια  μηχανολογικού εξοπλισμού και ειδικά ενός μικρού γερανοφόρου φορτηγού μικτού φορτίου 2,5-3 τόνων.

ΑΡΘΡΟ 20
Αντικείμενο της Προμήθειας.
		Το αντικείμενο της προμήθειας που θα συσταθεί με τη σύμβαση περιλαμβάνει την « προμήθεια ενός μικρού γερανοφόρου φορτηγού 2,5-3 τόνων μικτού φορτίου».

ΑΡΘΡΟ 30
Συμβατικά στοιχεία της Προμήθειας - Σειρά ισχύος αυτών.
	Τα συμβατικά τεύχη και στοιχεία της προμήθειας με βάση τα οποία θα γίνει η ανάθεση και η εκτέλεση της προμήθειας είναι κατά σειρά ισχύος, σε περίπτωση ασυμφωνίας μεταξύ τους τα παρακάτω:
•	Το Συμφωνητικό. 
•	Η Διακήρυξη. 
•	Έντυπο Οικονομικής Προσφοράς. 
•	Ενδεικτικός Προϋπολογισμός Προμήθειας.
•	Η Συγγραφή Υποχρεώσεων.
•	Ειδική Συγγραφή Υποχρεώσεων.
•	Η Τεχνική Περιγραφή, που συνέταξε η Υπηρεσία με βάση την μελέτη της Προμήθειας.
•	Οι οριζόμενες και ισχύουσες Τεχνικές Προδιαγραφές.
Το Πρόγραμμα διεκπεραίωσης της προμήθειας, όπως αυτό τελικά θα εγκριθεί από την Υπηρεσία.
ΑΡΘΡΟ 40
Τρόπος εκτέλεσης της Προμήθειας.
		Η προμήθεια αυτή θα πραγματοποιηθεί με Ανοικτό Ηλεκτρονικό Διαγωνισμό.
 Η εκτέλεση της προμήθειας διέπεται από τον Ν.2286/95, την υπουργική απόφαση 11389/93 ΕΚΠΟΤΑ και το ΠΔ 60/2007 και την λοιπή σχετική Εθνική και Κοινοτική νομοθεσία.
ΑΡΘΡΟ 50
Εγγύηση καλής εκτέλεσης της Σύμβασης.
	Η εγγύηση καλής εκτέλεσης της σύμβασης και καλής λειτουργίας του οχήματος που ορίζεται από την σύμβαση, ορίζεται σε 5% της συμβατικής αξίας της προμήθειας χωρίς το ΦΠΑ 24%, δίνεται δε με εγγυητική επιστολή.  
	Οι προμηθευτές είναι υποχρεωμένοι να καταθέσουν εγγυητική επιστολή, συνταγμένη σύμφωνα με το άρθρο 26 της Υ. Π. 11389/93. 

ΑΡΘΡΟ 60
Προθεσμία εκτέλεσης της Προμήθειας - Ποινικές ρήτρες.
	Ο χρόνος παράδοσης του οχήματος στο Αμαξοστάσιο του Δήμου Ηρακλείου και ορίζεται σε εκατό είκοσι (120) ημέρες, από την ημερομηνία υπογραφής της σύμβασης.
Σε περίπτωση υπέρβασης της προθεσμίας παράδοσης του οχήματος, με υπαιτιότητα του Αναδόχου, επιβαρύνεται με ποινική ρήτρα καθυστέρησης, η οποία ορίζεται σύμφωνα με τα άρθρα 33, και 27 του ΕΚΠΟΤΑ. 
Μετά την παρέλευση όλου του συμβατικού χρόνου παράδοσης, ο Ανάδοχος κηρύσσεται έκπτωτος σύμφωνα με το άρθρο 7 της παρούσας Σ. Υ. 

ΑΡΘΡΟ 70
Έκπτωση του Αναδόχου.
	Αν γίνει αδικαιολόγητη υπέρβαση της συμβατικής προθεσμίας παράδοσης του οχήματος, ο Ανάδοχος δεν συμμορφώνεται με τις κάθε είδους υποχρεώσεις, ή τις γραπτές διαταγές της Υπηρεσίας θα κηρυχθεί έκπτωτος, σύμφωνα με τις διατάξεις της Υ.Π. 11389/93 (άρθρο 35 του ΕΚΠΟΤΑ).
ΑΡΘΡΟ 80
Πλημμελής κατασκευή.
	Εάν το υπό προμήθεια όχημα δεν εκπληρώνει τους όρους της σύμβασης ή εμφανίζει ελαττώματα ή κακοτεχνίες, ο Ανάδοχος υποχρεώνεται να το αντικαταστήσει, σύμφωνα με τις ισχύουσες διατάξεις (άρθρο 34 του ΕΚΠΟΤΑ). 

ΑΡΘΡΟ 90
Φόροι - Τέλη – Κρατήσεις – Υποχρεώσεις Αναδόχου.
	Ο Ανάδοχος, σύμφωνα με τις ισχύουσες διατάξεις, βαρύνεται με όλους τους φόρους και κρατήσεις που ισχύουν κατά την ημέρα εξόφλησης της σύμβασης εκτός του Φ.Π.Α.
ΑΡΘΡΟ 100
Τρόπος Πληρωμής.
	Η πληρωμή της αξίας του οχήματος θα γίνει μετά την διενέργεια της προσωρινής παραλαβής, με την έκδοση εξοφλητικού λογαριασμού (τιμολόγιο). Οι λοιπές λεπτομέρειες και στοιχεία θα αναφέρονται στην σύμβαση.

ΑΡΘΡΟ 110
Παροχή Υπηρεσιών – Συντήρηση.
	Σε περίπτωση βλάβης του οχήματος ο προμηθευτής, μετά από έγγραφη ειδοποίηση, θα πρέπει να στείλει εξειδικευμένο συνεργείο στον τόπο λειτουργίας του οχήματος, για την άμεση επισκευή όπου αυτό είναι δυνατό, ή διαφορετικά για την αξιολόγηση της βλάβης και τη μεταφορά του οχήματος στις εγκαταστάσεις του εξουσιοδοτημένου συνεργείου εάν αυτό απαιτείται.
 
ΑΡΘΡΟ 120
Προσωρινή και Οριστική Παραλαβή.
	Η προσωρινή παραλαβή του υπό προμήθεια οχήματος, θα γίνει από αρμόδια Επιτροπή, που θα συσταθεί ειδικά για το σκοπό αυτό από το Δ.Σ. του Δήμου Ηρακλείου. Αυτή θα γίνει μετά την παράδοση του οχήματος, και θα αφορά την τεχνική, ποσοτική και ποιοτική παραλαβή. Εάν κατά την παραλαβή διαπιστωθεί απόκλιση από τις συμβατικές προδιαγραφές, η Επιτροπή Παραλαβής μπορεί να προτείνει ή την απόρριψη του παραλαμβανομένου υπό προμήθεια οχήματος, ή την αποκατάσταση των κατασκευαστικών ή λειτουργικών ανωμαλιών του.
 	Σε περίπτωση που μέρος, υποσύνολο η σύνολο του προσφερομένου οχήματος παρουσιάσει βλάβη, αυτή επισκευάζεται από τον προμηθευτή χωρίς καμία επιβάρυνση της Υπηρεσίας μας. Για το εύλογο του χρόνου αποκατάστασης των ζημιών ορίζονται και γίνονται αποδεκτές πέντε (5) ημερολογιακές ημέρες.
	Μετά την προσωρινή παραλαβή, άμεσα  γίνεται η οριστική παραλαβή με την σύνταξη και υπογραφή του Οριστικού Πρωτοκόλλου Παραλαβής (ποιοτικής και ποσοτικής), το οποίο εγκρίνεται από το Δημοτικό Συμβούλιο του ΔΗΜΟΥ Ηρακλείου.
	Εάν η οριστική παραλαβή του οχήματος και η σύνταξη του σχετικού πρωτοκόλλου δεν πραγματοποιηθεί από την Ε.Π. του ΔΗΜΟΥ ΗΡΑΚΛΕΙΟΥ μέσα 30 ημέρες από την προσωρινή παραλαβή, θεωρείται ότι η οριστική  παραλαβή συντελέστηκε αυτοδίκαια, τότε και μόνο εφόσον παρέλθουν οι  30 ημέρες μετά από ειδική ενόχληση του προμηθευτή και δεν διενεργηθεί η σχετική παραλαβή εντός της προθεσμίας αυτής, με κάθε επιφύλαξη των δικαιωμάτων του ΔΗΜΟΥ ΗΡΑΚΛΕΙΟΥ και εκδίδεται προς τούτο σχετική απόφαση του Δημοτικού Συμβουλίου, με βάση μόνο το θεωρημένο από την αποθήκη του ΔΗΜΟΥ ΗΡΑΚΛΕΙΟΥ αποδεικτικό προσκόμισης τούτου.
	Σε περίπτωση που παρέλθει χρονικό διάστημα μεγαλύτερο των τριάντα (30) ημερών, από την ημερομηνία υποβολής του οριστικού πρωτοκόλλου παραλαβής στον ΔΗΜΟ ΗΡΑΚΛΕΙΟΥ και δεν έχει ληφθεί η σχετική απόφαση για την έγκριση, ή την απόρριψή του, θεωρείται ότι η παραλαβή έχει συντελεστεί αυτοδίκαια.  

ΑΡΘΡΟ 130
Χρόνος εγγύησης.
	Ο χρόνος εγγύησης μετρούμενος από της ημερομηνίας της προσωρινής παραλαβής αυτού, καθορίζεται από τον προσφέροντα και δεν μπορεί να είναι μικρότερος από δύο (2) έτη (αν δεν αναφέρεται στην προσφορά του προμηθευτή τότε αυτή απορρίπτεται ως απαράδεκτη).

ΑΡΘΡΟ 140
Πλημμελής κατασκευή.
	Εάν το προσφερόμενο όχημα δεν εκπληρώνει τους όρους της σύμβασης ή εμφανίζει ελαττώματα ή κακοτεχνίες, ο Ανάδοχος υποχρεώνεται να το αντικαταστήσει, σύμφωνα με τις ισχύουσες διατάξεις.
ΑΡΘΡΟ 150
Ανταλλακτικά.
	Η κάθε προσφορά θα πρέπει να αναφέρει, με υπεύθυνη δήλωση του προμηθευτή, τον χρόνο που δεσμεύεται να αναλάβει την προμήθεια ανταλλακτικών και τον τρόπο που προτίθεται να αντιμετωπίσει τις ανάγκες της συντήρησης.
 
ΑΡΘΡΟ 160
Παράδοση.
	Το προσφερόμενο όχημα θα πρέπει να παραδοθεί στις εγκαταστάσεις του Δήμου  Ηρακλείου άθικτο και χωρίς ζημιές.

ΘΕΩΡΗΘΗΚΕ
Ο Διευθυντής

Αλεξάκης Στυλιανός
Αρχιτέκτων Μηχ/κός με β΄β                                                 	ΣΥΝΤΑΧΘΗΚΕ
Ηράκλειο 26/4/2016

Παντελής Κρουσταλάκης
Πτυχ. Μηχ/γος Μηχ/κός με β΄β